cyanic-selkie/wikianc huggingface dataset:
แกรี่ เลวิน
ประวัติ
ในเกมลีกคัพรอบชิงชนะเลิศเมื่อวันที่ 25 กุมภาพันธ์ ค.ศ. 2007 นั้น เลวินเป็นผู้ที่อยู่ใกล้เหตุการณ์ที่จอห์น เทอร์รี กองหลังของเชลซีโดนอาบู ดิยาบี้เตะเข้าที่ปลายคางในบริเวณกรอบเขตโทษของอาร์เซนอลซึ่งเป็นจังหวะที่เชลซีได้ลูกเตะมุม เทอร์รี่กลืนลิ้นตัวเองเข้าไปและเลวินก็เป็นนักกายภาพบำบัดคนแรกที่มาถึงก่อนและได้ช่วยเหลือเทอร์รี่และสามารถช่วยชีวิตเทอร์รี่ได้ทันท่วงที แต่นี่ไม่ใช่ประสบการณ์เพียงครั้งเดียวที่เขาเคยทำหน้าที่ในกรณีแบบนี้ ในปี 1989 นั้น เขาก็เกือบจะต้องหักขากรรไกรของเดวิด โรคาสเซิล อดีตนักเตะของอาร์เซนอลเพื่อปฐมพยาบาลด้วยวิธีที่คล้าย ๆ กับกรณีช่วยชีวิตเทอร์รี่มาแล้วเหมือนกัน
เมื่อวันที่ 23 กุมภาพันธ์ ค.ศ. 2008 แกรี่ เลวินก็ได้ปฏิบัติหน้าที่สำคัญอีกครั้งหนึ่ง นั่นคือการช่วยชีวิตเอดูอาร์โด ดา ซิลวา ศูนย์หน้าอาร์เซนอล ที่ได้รับบาดเจ็บขาซ้ายหักและข้อเท้าเคลื่อนจากจังหวะที่โดนมาร์ติน เทย์เลอร์พุ่งเข้าสะกัดผิดจังหวะ แกรี่ เลวินเข้ามาปฐมพยาบาลทันเวลา มิฉะนั้นแล้ว เอดูอาร์โด ดา ซิลวา อาจจะต้องเสียขาซ้ายจนยุติอาชีพการค้าแข้งไปเลยทีเดียว
แหล่งข้อมูลอื่น
1964
การดูหมิ่นอัลกุรอาน
"การดูหมิ่นอัลกุรอาน" (Quran desecration) ถือเป็นการดูถูกอัลกุรอาน ซึ่งชาวมุสลิมเชื่อว่าเป็นดำรัสจากอัลลอฮ์ ที่พระองค์ทรงประทานลงมาเป็นภาษาอาหรับ—โดยการทำให้สกปรกหรือทำลายอัลกุรอานนั้น ชาวมุสลิมจะถือว่าเป็นการดูหมิ่นศาสนา.
หลายสำนักของศาสนาอิสลามมีข้อบังคับให้ทำวุฎูอ์ (ทำน้ำละหมาด) ก่อนที่ชาวมุสลิมจะจับอัลกุรอาน โดยจะให้เกียรติเป็นอย่างมาก.
การกำจัดสำเนาอัลกุรอานเป็นสิ่งที่น่ากังวลสำหรับชาวมุสลิม เพราะในกุรอานไม่ได้บอกว่าให้กำจัดกุรอานที่เสียหายอย่างไร โดยแต่ละพื้นที่มีวิธีกำจัดอัลกุรอานที่เสียไม่เหมือนกัน ไมเคิล คุก นักประวัติศาสตร์อิสลาม ได้กล่าวว่ากุรอานควรเก็บในถุงผ้าแล้วฝังไว้ในที่ที่ไม่ถูกเหยียบย่ำ หรือที่ที่ "ปลอดภัย" จากสิ่งสกปรก รายงานจาก อาหรับนิวส์ ชาวมุสลิมถูกห้ามไม่ให้นำกุรอานที่เสีย, บดละเอียด หรือถูกฉีก นำกลับมาใช้ใหม่; แต่ถ้าจะทำลาย ก็ต้องเผา หรือฝังสำเนาอย่างมีมารยาท และการให้เกียรติ เป็นสิ่งที่จำเป็น
การให้เกียรติอายะฮ์จากอัลกุรอานเป็นสิ่งที่สำคัญในศาสนาอิสลาม. ในบางประเทศ การดูหมิ่นอัลกุรอานอาจจะถึงขั้นถูกจำคุก (ถึงขั้นจำคุกตลอดชีวิตในปากีสถาน ตามกฎหมายข้อที่ 295-B) และถึงขั้นประหารชีวิตในอัฟกานิสถาน, ซาอุดีอาระเบีย, โซมาเลีย และปากีสถาน.
อ้างอิง
[s] - The major sources about punishment are:
รายพระนามสมเด็จพระราชินีแห่งปรัสเซีย
สมเด็จพระราชินีแห่งปรัสเซีย(อังกฤษ: Queen of Prussia)เป็นพระอิสริยยศของพระอัครมเหสีในพระมหากษัตริย์แห่งราชอาณาจักรปรัสเซียตั้งแต่เริ่มก่อตั้งในปี ค.ศ. 1701 จนถึงคราวล่มสลายในปีค.ศ. 1918 จนถึงเมื่อปีค.ศ. 1806 สมเด็จพระราชินีแห่งปรัสเซียยังดำรงพระอิสริยยศเป็นพระชายาในเจ้าชายผู้คัดเลือกแห่งบรันเดนบวร์กอีกด้วย และภายหลังจากปีค.ศ. 1871 สมเด็จพระราชินีก็ยังดำรงตำแหน่งเป็นจักรพรรดินีแห่งเยอรมนี อีกด้วย
โพรงเยื่อหุ้มปอด
ในวิชากายวิภาคศาสตร์ โพรงเยื่อหุ้มปอด (pleural cavity) เป็นช่องว่างระหว่างเยื่อหุ้มปอดทั้งสองข้างที่มีสารน้ำบรรจุอยู่ภายใน เยื่อหุ้มปอดนั้นเป็นเยื่อหุ้มมีน้ำซึมอยู่เพื่อหล่อลื่นเยื่อหุ้มปอดทั้ง 2 ชั้นไม่ให้เสียดสีกัน ภายในโพรงเยื่อหุ้มปอดนี้มีความดันเป็นสูญญากาศซึ่งช่วยในการขยายและหดตัวของปอด
กรมการเร่งรัดพัฒนาชนบท
กรมการเร่งรัดพัฒนาชนบท เป็นหน่วยงานระดับกรม ในสังกัดกระทรวงมหาดไทย ก่อตั้งขึ้นในวันที่ 5 เมษายน พ.ศ. 2509 มีหน้าที่รับผิดชอบงานเร่งรัดพัฒนาชนบท ทั้งด้านการพัฒนาเศรษฐกิจและสังคม ด้านการพัฒนาโครงสร้างพื้นฐานทางเศรษฐกิจ (ถนน โครงสร้าง แหล่งน้ำ) ตามแผนงานพัฒนาชนบท
ต่อมาในปี พ.ศ. 2543 ได้มีพระราชกฤษฎีกาเปลี่ยนชื่อสำนักงานเร่งรัดพัฒนาชนบทเป็นกรมการเร่งรัดพัฒนาชนบท พ.ศ. 2543 และในปี พ.ศ. 2545 ได้มีพระราชบัญญัติปรับปรุงโครงสร้าง กระทรวง ทบวง กรม พ.ศ. 2545 ยุบรวมกิจการของกรมโยธาธิการบางส่วน และกรมเร่งรัดพัฒนาชนบท เป็น "กรมทางหลวงชนบท" สังกัดกระทรวงคมนาคม
พ่อบ้านที่รัก
พ่อบ้านที่รัก เป็นหนังสือการ์ตูนของอาจารย์คัง อิเคดะ ซึ่งชื่อเรื่อง "พ่อบ้านที่รัก" เป็นชื่อที่ใช้โดยสำนักพิมพ์ไพเรท
เนื้อเรื่อง
พ่อบ้านที่รัก มีเนื้อหาเกี่ยวกับหนุ่มรูปหล่อซึ่งทำงานเป็นพ่อบ้าน (หัวหน้าคนใช้) อยู่ในตระกูลเดเดมันน์ ตระกูลเก่าแก่อันมีชื่อเสียงในเมืองฟรังฟูร์ท และเหล่าสมาชิกในบ้านตลอดจนเพื่อนบ้านที่สร้างความวุ่นวายปั่นป่วน เนื้อหานำเสนอในเชิงตลกเกินความเป็นจริง (Slapstick Comedy)
Pirimelidae
Pirimelidae เป็นวงศ์ย่อยของปูที่อยู่ในวงศ์ Carcinidae ของอันดับ กุ้ง ก่อนหน้านี้ได้รับการจัดอันดับให้เป็นเหมือนวงศ์
สกุลในวงศ์นี้ที่ยังเหลืออยู่ ได้แก่:
สกุลที่สูญพันธุ์แล้ว ได้แก่:
ฟุตซอลชิงแชมป์โลก 2000
การแข่งขันฟุตซอลชิงแชมป์โลก 2000 หรือ (FIFA Futsal World Championship) นับเป็นการแข่งขันฟุตซอลชิงแชมป์โลกครั้งที่ 4 ซึ่งจัดขึ้นที่ประเทศกัวเตมาลา ระหว่างวันที่ 18 พฤศจิกายน – 3 ธันวาคม พ.ศ. 2543 ทีมที่ชนะเลิศคือ สเปน โดยชนะทีมชาติบราซิลไป 4-3 ประตู
กลุ่ม เอ
(18 - 23 พฤศจิกายน)
กลุ่ม บี
(20 - 23 พฤศจิกายน)
กลุ่ม ซี
(19 - 23 พฤศจิกายน)
กลุ่ม ดี
(19 - 23 พฤศจิกายน)
กลุ่ม อี
(26 - 29 พฤศจิกายน)
กลุ่ม เอฟ
(25 - 28 พฤศจิกายน)
ปีเตอร์ เบลเกอร์
ปีเตอร์ เบลเกอร์ (Pieter Bleeker; 10 กรกฎาคม ค.ศ. 1819 ที่ซานดัม – 24 มกราคม ค.ศ. 1878 ที่เดอะเฮก) นักมีนวิทยาและวิทยาสัตว์เลื้อยคลานและสัตว์สะเทินน้ำสะเทินบกชาวดัตช์ มีชื่อเสียงจากผลงานตีพิมพ์ชื่อ Atlas Ichthyologique des Orientales Neerlandaises ซึ่งเป็นบันทึกที่ได้จัดทำขึ้นระหว่างสำรวจพันธุ์ปลาในอินโดนีเซีย ตีพิมพ์ระหว่างปี ค.ศ. 1862 และ 1877
เบลเกอร์ทำงานเป็นศัลยแพทย์ทหารให้กับบริษัทอินเดียตะวันออกของเนเธอร์แลนด์ ระหว่างปี ค.ศ. 1842 ถึง 1860 โดยมีที่ตั้งอยู่ที่อินโดนีเซีย ระหว่างนั้นได้ทำงานเกี่ยวกับปลาควบคู่ไปกับงานในกองทัพด้วย โดยได้ตัวอย่างต้นแบบมาจากชาวประมงท้องถิ่น และยังได้จัดตั้งเครือข่ายของผู้ส่งตัวอย่างมาจากหลายพื้นที่ในเครือจักรภพต่าง ๆ ทั่วเกาะ
ระหว่างที่อยู่ในอินโดนีเซีย เบลเกอร์ได้สะสมตัวอย่างได้มากกว่า 12,000 ชิ้น ซึ่งส่วนใหญ่จัดแสดงอยู่ที่พิพิธภัณฑ์ธรรมชาติวิทยาที่ไลเดิน หลังจากกลับมาถึงเนเธอร์แลนด์ในปี ค.ศ. 1860 เบลเกอร์ได้ตีพิมพ์ Atlas Ichthyologique ซึ่งเป็นการแสดงบัญชีที่ครอบคลุมของการศึกษาของตนในประเทศอินโดนีเซียที่มีกว่าภาพกว่า 1,500 ภาพ โดยได้รับการตีพิมพ์ใน 36 เล่มระหว่าง ปี ค.ศ. 1862 จนกระทั่งเสียชีวิตลงในปี ค.ศ. 1878 ระหว่างปี ค.ศ. 1977 และปี ค.ศ. 1983 สถาบันสมิธโซเนียนตีพิมพ์ผลงานทั้งหมด 10 เล่ม ส่วนเบลเกอร์ตีพิมพ์มากกว่า 500 เล่ม ซึ่งเป็นเอกสารเกี่ยวกับการอนุกรมวิธานสกุลใหม่ 511 สกุล และอีก 1,925 ชนิด
นอกจากนี้แล้วเบลเกอร์ยังเป็นนักวิทยาสัตว์เลื้อยคลานและสะเทินน้ำสะเทินบก โดยอนุกรมวิธานอย่างน้อย 14 ชนิดของสัตว์เลื้อยคลาน ซึ่งส่วนใหญ่รวบรวมไว้ใน Reptilien van Agam
ในปี ค.ศ. 1855 เบลเกอร์ได้เข้าเป็นสมาชิกสมทบของราชบัณฑิตยสถานอักษรศาสตร์และวิทยาศาสตร์เนเธอร์แลนด์ และในปี ค.ศ. 1862 จึงได้เป็นสมาชิกเต็ม
พิมานอากาศ
พิมานอากาศ (ប្រាសាទភិមានអាកាស, Prasat Phimean Akas) หรือ วิมานอากาศ (ប្រាសាទវិមានអាកាស, Prasat Vimean Akas) ตั้งอยู่ที่เมืองพระนคร ประเทศกัมพูชา เป็นปราสาทฮินดูรูปแบบขลือง ช่วงคริสตศตวรรษที่ 10 เริ่มสร้างในสมัยพระเจ้าราเชนทราวรมันที่ 2 (ตั้งแต่ปี ค.ศ. 941 - ค.ศ. 968) และสร้างเสร็จในสมัยพระเจ้าสุริยวรมันที่ 1 เป็นรูปแบบวัดฮินดูทรงพีระมิด 3 ชั้น
สมพงษ์ เจริญเมือง
สมพงษ์ เจริญเมือง (ชื่อเล่น: พงษ์; 16 พฤศจิกายน พ.ศ. 2483 – ) เป็นนักมวยไทยชาวไทยผู้มีชื่อเสียง ซึ่งเคยพบกับราวี เดชาชัย มาแล้วถึง 7 ครั้งและได้รับการกล่าวว่าเป็นคู่ระดับตำนาน รวมถึงเป็นหนึ่งในนักมวยที่เป็นคู่ชกรายสำคัญของอภิเดช ศิษย์หิรัญ
ทั้งนี้ สมพงษ์เป็นเจ้าของรางวัลพระราชทานนักมวยมารยาทดีและศิลปะมวยไทยยอดเยี่ยม ตลอดจนเป็นหนึ่งในนักมวยไทยที่ปรากฏชื่ออยู่ในเพลงนักมวยรูปหล่อ ของเพลิน พรหมแดน
ประวัติ
สมพงษ์ เจริญเมือง มีชื่อจริงคือ สมพงษ์ พงษ์พียะ เป็นชาวตำบลปากน้ำปราณ อำเภอปราณบุรี จังหวัดประจวบคีรีขันธ์ เขาได้ย้ายมาศึกษาที่โรงเรียนชิโนรสวิทยาลัย จนสำเร็จระดับมัธยมศึกษาปีที่ 4 แล้วเขาก็ได้มาหัดมวยที่ค่าย ร.ส.พ. โดยมีบุญสิทธิ์ สวามิภักดิ์ เป็นเจ้าของค่ายมวย และเข้าแข่งขันในนาม สมพงษ์ ร.ส.พ. ช่วงประมาณ พ.ศ. 2501 โดยมีค่าตัวในการแข่งครั้งแรกที่ 50 บาท
ช่วงประมาณ พ.ศ. 2503 ถึง 2511 สมพงษ์มีชื่อเสียงเป็นอย่างมากเนื่องจากการเป็นฝ่ายชนะคู่ชกบ่อยครั้ง กระทั่งได้เข้าแข่งขันชิงแชมป์รุ่นไลท์เวทแต่เป็นฝ่ายถูกอดุลย์ ศรีโสธร เตะก้านคอจนสลบในยกที่ 2 แล้วเขาก็ไม่ได้ขึ้นชิงแชมป์อีกต่อไป แต่ถึงกระนั้นชื่อเสียงและบารมีของสมพงษ์ก็ยังคงไม่เป็นรองแชมป์เวทีใด ๆ
แล้วเขาก็ย้ายมาอยู่ค่ายมวยเจริญเมือง ของอาคม สวามิภักดิ์ และได้ใช้ชื่อในการชกใหม่เป็นสมพงษ์ เจริญเมือง และได้เข้าแข่งกับนักมวยไทยที่มีชื่อเสียงหลายราย อาทิ เดชฤทธิ์ อิทธิอนุชิต, อดุลย์ ศรีโสธร, อดิศักดิ์ แขวงมีชัย, วีระเดช ส.ลูกพิทักษ์, สามารถ ศรแดง, แดนชัย เพลินจิตร, นำศักดิ์ ยนตรกิจ, รักเกียรติ เกียรติเมืองยม, บุกเดี่ยว ยนตรกิจ, สุขเกษม สายฟ้าแลบ, คะนองเมฆ คชาพิชิต, เด่น ศรีโสธร, ลิงลม สิงห์เชื้อเพลิง, วิชาญ ส.พินิจศักดิ์, ประกายแก้ว ลูก ส.ก., ราวี เดชาชัย และคงเดช ลูกบางปลาสร้อย
การต่อสู้ครั้งสำคัญ คือเมื่อครั้งที่สมพงษ์ เจริญเมือง พบกับราวี เดชาชัย ในวันที่ 25 กุมภาพันธ์ พ.ศ. 2508 ซึ่งนักมวยทั้งสองเป็นประเภทมวยบุกทั้งคู่ ซึ่งการต่อสู้ในครั้งดังกล่าว สมพงษ์เป็นฝ่ายชนะและได้รับรางวัลพระราชทานจากพระบาทสมเด็จพระเจ้าอยู่หัว
เดือนกุมภาพันธ์ พ.ศ. 2555 สมพงษ์ได้รับการเสนอชื่อเข้าชิงรางวัลฮอลออฟเฟม สยามกีฬาอวอร์ดส์
ชีวิตส่วนตัว
ด้านชีวิตส่วนตัว สมรสกับภรรยาชื่อกัลยา และมีบุตรด้วยกันสองคนชื่อสมภพ และสมโภชน์ ครั้นเมื่อสมพงษ์แขวนนวมแล้ว เขาได้เปิดค่ายมวยและให้ลูกชายเข้าแข่งขันมวยไทยโดยใช้ชื่อสมโภชน์ เพชรสมพงษ์ ทางช่อง 7 ซึ่งประสบความสำเร็จในระดับหนึ่ง
ด้านการเมือง สมพงษ์เคยเป็นสมาชิกสภาเขตบางกอกน้อย สังกัดพรรคประชากรไทย และเป็นผู้มีฐานะทางสังคมที่ค่อนข้างมั่นคง ต่อมา ภรรยาของเขาเกิดป่วยเป็นอัมพฤกษ์ เขาจึงจำต้องขายทรัพย์สินส่วนตัวมาเพื่อช่วยเหลือจนฐานะขัดสน และภรรยาของเขาได้เสียชีวิตลง รวมถึงเมื่อเขามีอายุ 72 ปี ลูกชายคนโตก็ได้เสียชีวิตไปอีกคน ส่งผลให้เขาเป็นคนซึมเศร้า ซึ่งภายหลังจากการเสียชีวิตของภรรยา สุจารี เรืองจรัส ได้มาเป็นคู่ชีวิตปัจจุบัน และคอยให้การดูแล
ในภายหลัง สมพงษ์กลับมามีความสุขได้อีกครั้ง เมื่อได้รับความสนใจจากนักข่าว และเข้ารับรางวัลฮอลออฟเฟม สยามกีฬาอวอร์ดส์ ณ วันที่ 6 มีนาคม พ.ศ. 2555
การลงประชามติรัฐธรรมนูญแห่งชาติรัสเซีย พ.ศ. 2563
การลงประชามติเพื่อปฏิรูปรัฐธรรมนูญแห่งรัสเซียได้มีขึ้นในวันที่ 25 มิถุนายน ถึงวันที่ 1 กรกฎาคม 2020  ประธานาธิบดีวลาดีมีร์ ปูตินได้เสนอให้มีการลงประชามติขึ้นระหว่างการชี้แจงต่อสภาของสหพันธรัฐในวันที่ 15 มกราคม 2020 ร่างการแก้ไขรัฐธรรมนูญเข้าสู่กระบวนการลงประชามติตามที่ระบุไว้ในมาตรา 2 กฎหมายว่าด้วยการแก้ไขรัฐธรรมนูญ (Law on Amendments to the Constitution) ชื่อทางกฎหมายของการลงประชามตินี้เรียกว่า "การลงคะแนนเสียงของชาวรัสเซียทั้งปวง" ("All-Russian vote" (общероссийское голосование)
การลงประชามตินี้เป็นการอนุญาตให้เกิดการเปลี่ยนแปลงอย่างใหญ่ต่อรัฐธรรมนูญ ซึ่งรวมถึงการขยายระยะเวลาจำกัดในการดำรงตำแหน่งประธานาธิบดี, อนุญาตให้ประธานาธิบดีสามารถขับไล่ทนายของรัฐ และการห้ามการแต่งงานของบุคคลเพศเดียวกัน
แรกเริ่มนั้นการลงประชามติจะจัดให้มีขึ้นในวันที่ 22 เมษายน แต่ต่อมาได้ถูกเลื่อนออกไปเนื่องจากการแพร่ระบาดของโรคโควิด-19 ในประเทศรัสเซีย มีข้อสังเกตประการหนึ่งว่าวันที่ 22 เมษายน 2020 นั้นบังเอิญตรงกับวันครบรอบ 150 ปีชาตกาลของวลาดีมีร์ เลนิน การลงคะแนนเสียงด้วยตนเองนั้นมีขึ้นตามคูหาต่าง ๆ เป็นระยะเวลาตั้งแต่ 25 มิถุนายน ถึง 1 กรกฎาคม โดยมีวันที่ 1 กรกฎาคมเป็นวันที่ประกาศหยุดอย่างเป็นทางการในฐานะวันลงคะแนนเสียงจริง ผู้ที่อยู่อาศัยในมอสโกและ Nizhny Novgorod Oblast สามารถลงคะแนนเสียงทางไกล (ทางอิเล็กทรอนิก) ได้ตั้งแต่วันที่ 25 ถึง 30 มิถุนายน ผลการนับคะแนนออกมาว่า 78.56% เห็นด้วยกับการแก้ไขรัฐธรรมนูญ ซึ่งมีผู้สังเกตการณ์จากนอกรัสเซียเสนอว่าเป็นจำนวนที่อาจไม่ได้สะท้อนถึงคนส่วนใหญ่จริง และเป็นผลจากการคดโกง ซื้อเสียง และโฆษณาชวนเชื่อ
แบ่งตามหน่วยองค์ประกอบ
<!--
Accusations of fraud
Forbes and The Moscow Times have discussed allegations of fraud presented by physicist Sergei Shpilkin, who alleged that 22 million votes could be fraudulent. The BBC described the referendum as "controversial" and quoted Alexei Navalny saying that the result was a "big lie" that did not reflect real public opinion. Many voters were mobilized because their state-based employers told them to vote. The New York Times noted that a long propaganda campaign preceded the referendum, and that public discourse focused mainly on the patriotic elements of the bill, such as remembering the war dead of World War II, enshrining the Russian language, and pension protection. The controversial elements, such as extended term limits for the President, and a weakening of judicial independence, saw almost no mention in official propaganda or public discourse. -->
กรดคลอริก
กรดคลอริก (Chloric acid) มีสูตรเคมีว่า HClO3 เป็นกรดออกโซ (กรดที่ประกอบด้วยธาตุออกซิเจน) ของคลอรีน และถือว่าเป็นสารประกอบเกลือคลอเรตตัวแรกในลำดับที่กำหนดไว้อย่างเป็นทางการ กรดคลอริกเป็นกรดแก่ มีค่าคงที่สมดุลของกรด (pKa) ประมาณ −1 และยังเป็นตัวรับอิเล็กตรอน (oxidant) อีกด้วย
การเตรียม
กรดคลอริกเตรียมได้จากการนำกรดกำมะถันทำปฏิกิริยากับแบเรียมคลอเรต จะทำให้เกิดกรดคลอริกและตะกอนแบเรียมซัลเฟต เขียนเป็นสมการเคมีได้ดังนี้
หรืออาจเตรียมได้โดยการให้ความร้อนแก่กรดไฮโปคลอรัส ซึ่งจะได้ผลิตภัณฑ์เป็นกรดคลอริกพร้อมกับไฮโดรเจนคลอไรด์ เขียนเป็นสมการเคมีดังนี้
เซนแฮบิตส์
เซนแฮบิทถูกสร้างขึ้นโดยลีโอ บาเบาต้า(เกิดเมื่อ 30 เมษายน 2516) บล็อกเกอร์ นักเขียนบทความ ผู้แต่งหนังสือหลายเล่ม ปัจจุบันย้ายจากหมู่เกาะกวมมาอยู่ที่ซานฟรานซิสโก ประเทศสหรัฐอเมริกา ลีโอได้เขียนบทความแรกลงเมื่อวันที่ 1 กุมภาพันธ์ 2550 ในเดือนก.พ.2552 นิตยสารไทม์ให้บล็อกเซนแฮบิทเป็นสุดยอด 25 บล็อกแห่งปี 2552 และในเดือนมิถุนายน 2553 ได้ให้เซนแฮบิตเป็นอันดับหนึ่งในสุดยอด25บล็อกของนิตยสารไทม์ เนื้อหาจนถึงปี 2553 ส่วนใหญ่เน้นไปทางการเพิ่มประสิทธิภาพ ประสิทธิผล(Productivity)และการจัดระเบียบชีวิต แต่ในเวลาต่อมาลีโอเองได้เปลี่ยนหัวข้อของบล็อกและส่งเสริมให้ผู้อ่านมุ่งเน้นเรื่องการทำชีวิตให้เรียบง่ายมากกว่าการทำงานให้สำเร็จลุล่วงให้มากขึ้น ดูได้จากโพส"โยนการเพิ่มผลผลิตทิ้งไป"(Toss Productivity Out) ซึ่งโพสเมื่อวันที่ 6 กันยายน 2554
ลีโอยังมีบล็อกที่เกี่ยวกับการใช้ชีวิตอย่างเรียบง่าย mnmlist.com เขากระตุ้นให้โครงการ The 100 Things Challenge  อยู่ในความสนใจของผู้คน ซึ่งเป็นวิธีการหนึ่งที่สำคัญเพื่อการมีชีวิตที่เรียบง่าย (Simple living)โครงการท้าทายให้ลดสิ่งที่เป็นเจ้าของจำกัดอยู่ที่ 100 ชิ้นหรือต่ำกว่า ซึ่งต่อมาลีโอได้ท้าทายให้เหลือแค่ 50 ชิ้นใน 50 Things Challenge
ในวันที่ 6 พฤศจิกายน 2550 ลีโอได้ออกหนังสือฉบับอิเล็กทรอนิกส์ Zen To Done: The Ultimate Simple Productivity System was made available to purchase. ซึ่งเป็นการรวบรวมบทความยอดนิยมที่โพสไว้ในบล็อกเซนแฮบิท
ในวันที่ 7 มกราคม 2551 บล็อกเซนแฮบิทและหนังสือ Zen To Done ได้ประกาศตัวเป็นส่วนที่ไม่มีลิขสิทธิ์ สามารถนำไปใช้ในสาธารณะโดยอิสระ
ในวันที่ 30 ธันวาคม 2551 ลีโอตีได้พิมพ์หนังสือเล่มแรกของเขา The Power of Less โดยสำนักพิมพ์ Hyperion Books ซึ่งต่อมาได้อยู่ในรายชื่อหนังสือที่ขายดีของร้านหนังสืออเมซอนในวันแรกที่วางขาย และยังคงเป็นหนังสือที่มียอดขายลำดับต้นๆของหนังสือในกลุ่มแรงจูงใจ ธุรกิจ
เมโลดิก้า
เมโลดิก้า (Melodiga) เป็นค่ายเพลงในเครือบริษัท อาร์เอส จำกัด (มหาชน) โดยเป็นหนึ่งในค่ายย่อยที่ยกสถานะขึ้นมาจากทีมผลิตเพลง MP1 ในอดีตของทางบริษัท ภายใต้การนำของ ชมพู ฟรุ๊ตตี้ (สุทธิพงษ์ วัฒนจัง) อดีตศิลปินและนักแต่งเพลงชื่อดังของค่าย
ประวัติ
พ.ศ. 2545 บริษัท อาร์เอส โปรโมชั่น ในขณะนั้น ได้มีแนวคิดที่จะทำการปรับรูปแบบของธุรกิจเพลง จากการรวมศูนย์ทุกอย่างไว้ที่ส่วนกลาง มาเป็นการเปิดบริษัทลูกขึ้นมาเป็นค่ายเพลงย่อยๆ ทำให้มีการปรับรูปแบบการทำงานของทีมผลิตเพลงต่างๆในขณะนั้นออกมาเป็นรูปแบบบริษัทค่ายเพลงย่อย โดยทีมเพลง MP1 ของชมพู ฟรุ๊ตตี้ ได้เริ่มมีการเปลี่ยนมาใช้ชื่อ Melodiga ในช่วงปลายปี 2545
พ.ศ. 2546 เปิดตัวในฐานะค่ายเพลง เมโลดิก้า อย่างเป็นทางการ พร้อมกับการเปิดตัว 3 วงดนตรีใหม่ ไอ..น้ำ, เดอะแมส และ ซับเทนชั่น
พ.ศ. 2547 ประสบความสำเร็จกับงานเพลงอัลบั้มที่ 2 ของ ไอ..น้ำ ในอัลบั้ม รักคนมีเจ้าของ รวมทั้งอัลบั้มชุด Very Girly ของสี่สาว เกิร์ลลี่ เบอร์รี่ ซึ่งความสำเร็จจากทั้ง 2 อัลบั้มนี้ได้กลายมาเป็นภาพลักษณ์ที่มั่นคงของวงดนตรีทั้ง 2 วงในเวลาต่อมา
พ.ศ. 2548 แจ้งเกิด ฟิล์ม รัฐภูมิ ในฐานะนักร้องซูเปอร์สตาร์ของค่าย ซึ่งต่อมาได้กลายมาเป็นเหมือนสัญลักษณ์ที่จดจำได้ง่ายที่สุดของบริษัท
พ.ศ. 2549 เริ่มทดลองทำงานเพลงในแนวทาง Easy Listening ในโปรเจกต์อัลบั้ม ออล ฟอร์ เมน โปรเจกต์ จากนั้นในช่วงปลายปี ค่ายย่อย ไอดี เร็คคอร์ด ได้ถูกยุบรวมเข้ากับ เมโลดิก้า ทำให้ได้ศิลปินคู่ดูโอสองสาว โฟร์-มด เข้ามาอยู่ในค่าย จึงเริ่มมีแนวคิดที่จะเปิดค่ายเพลงย่อยออกมาเพื่อทำเพลงจับกลุ่มเป้าหมายวัยรุ่นโดยเฉพาะโดยมีสองสาว โฟร์-มด เป็นแกนหลักของค่าย
พ.ศ. 2551 เปลี่ยนชื่อค่าย เมโลดิก้า กลับมาเป็น อาร์เอส มิวสิก เพื่อให้สอดคล้องกับนโยบายที่จะให้เป็นค่ายเพลงส่วนกลางของบริษัท
พ.ศ. 2552 ชมพู สุทธิพงษ์ ลาออกจากบริษัท อาร์เอส ไปอยู่กับ โซนี่ มิวสิก เป็นการปิดฉากชื่อค่าย เมโลดิก้า อย่างเป็นทางการ และ ถาวร
คุณชายวิปริตกับเมดสาวรอบจัด
คุณชายวิปริตกับเมดสาวรอบจัด หรือ เมดสาวแสบร้ายกับคุณชายยมทูต  เป็นซีรีส์มังงะญี่ปุ่นแนวสุขนาฏกรรมจินตนิยม เขียนเรื่องและวาดภาพโดยโคฮารุ อิโนอูเอะ เผยแพร่ออนไลน์ผ่านเว็บไซต์ Sunday Webry ของสำนักพิมพ์โชงากูกังตั้งแต่เดือนตุลาคม พ.ศ. 2560 ถึงพฤษภาคม พ.ศ. 2565 และได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ทั้งหมด 16 เล่ม อนิเมะโทรทัศน์ดัดแปลงผลิตโดยสตูดิโอเจซีสตาฟ ออกอากาศตั้งแต่เดือนกรกฎาคมถึงกันยายน พ.ศ. 2564 ฤดูกาลที่ 2 ออกอากาศตั้งแต่เดือนกรกฎาคม พ.ศ. 2566
วอร์ลอร์ด จ้าวนักรบกลียุค
พลังสนามแม่เหล็ก
แรงสนามแม่เหล็กเป็นหนึ่งในแรง พื้นฐาน ไม่กี่แรงที่เป็นแรงให้กำเนิดจักรวาล ซึ่งแฝงอยู่ในสสารทุกอย่างในจักรวาล เราจะเห็นแรงแม่เหล็กจากการ เอาแม่เหล็กมาเข้าใกล้กัน ขั้วที่เหมือนกันจะผลักกัน ขั้วที่ต่างกันก็จะดูดกัน แม้เราจะไม่เห็นแรงแม่เหล็กโดยตรง แต่เราก็รู้สึกได้ว่ามันมีอยู่ ตามประวัติศาสตร์เริ่มต้น มีผู้ที่บรรลุถึงพลังสนามแม่เหล็กได้ ก่อนถึงยุควอร์ลอร์ด คือ พระเยซูและ พระพุทธเจ้า  พลังสนามแม่เหล็กมีคุณสมบัติตามประสงค์ของผู้ใช้ เช่นทำให้รักษาโรคได้(ฟื้นฟูสภาพเซลล์) เหาะเหิน เดินอากาศได้ เดินบนน้ำ แสดงอภินิหารต่างๆๆ ใช้เทพวิชาต่างๆ เป็นต้น ผู้บรรลุพลังสนามแม่เหล็กระดับสูงไม่จำเป็นต้องกินอาหารหรือหายใจ สามารถอาศัยอยู่ในอวกาศได้ เนื่องจากสามารถดูดซับธาตุจากรอบตัวโดยใช้พลังสนามแม่เหล็กดูดธาตุเข้ามาในตัว ซึ่งพลังสนามแม่เหล็กยังสามารถยืดชีวิตมนุษย์ให้ยืนยาวได้ถึง 300 ปี พลังสนามแม่เหล็กระดับสูงๆยังสามารถสร้างหลุมตัวหนอน(worm hole)ขนาดจิ๋วเพื่อเดินทางอย่างรวดเร็วได้ พลังสนามแม่เหล็กที่แฝงอยู่ในมนุษย์ ซึ่ง มีหน่วยเป็น แรงม้า ซึ่งเป็นหน่วยที่ใช้ในเครื่องจักรและบรรลุที่ยาก  จึงเปลี่ยนหน่วยใหม่ โดยให้ 10,000 แรงม้า = 1 ชั้นบรรยากาศ(แต่บลูคิงดอมยังนับหน่วยพลังสนามแม่เหล็กเป็นแรงม้าอยู่) ซึ่งต้นตอแหล่งพลังสนามแม่เหล็กที่ทำให้มนุษย์บรรลุพลังสนามแม่เหล็กได้คือการแปรปรวนของสนามแม่เหล็กบนดวงอาทิตย์ มนุษย์ผู้ที่จะบรรลุถึงพลังสนามแม่เหล็กได้ ต้อง สามารถควบคุมพลังไฟฟ้าให้ได้ก่อน ดังนั้นผู้ที่บรรลุได้จะสามารถใช้พลังสนามแม่เหล็ก เบนแสงที่มาตกกระทบก่อนสะท้อนเข้าตาทำให้ดูเหมือนหายตัว อีกทั้งสามารถพลางตัวให้เข้ากับสภาพแวดล้อมได้
- 250,000 แรงม้า หรือ 25 ชั้นบรรยากาศ  ขั้นทลายดารา มนุษย์ที่บรรลุขั้นนี้จะทำลาย ดวงดาวที่คอยกำหนดชะตาชีวิตของตังเองได้ ดวงดี-ร้าย ความเป็นความตาย ไม่อาจกำหนดดวงชะตาของเขาได้นอกจากตัวเขาเอง  นอกจากนี้ยังสามารถ รักษาและฟื้นสภาพเซลล์ที่เสียหายได้ อีกด้วย
- 50 ชั้นบรรยากาศ หรือ 500,000 แรงม้า ขั้นต้านแรงดึงดูด คนที่บรรลุพลังระดับนี้ จะเคลื่อนไหวกลางอากาศเหมือนกับอยุ่บนพื้นดิน โดย ไม่ต้องใช้พลังสนามแม่เหล็กทำให้ลอยเลย ว่ากันว่าขณะอยู่กลางอากาศ สามารถบังคับผมที่สะบัด ไปมาได้เลยทีเดียว อีกทั้งด้วยพลังระดับนี้ยังสามารถดูดโลหะให้ สามารถเก็บไว้ในร่างกายของตัวเองได้ ผู้มีความสามารถระดับนี้จะเก็บยอดศาสตรา ไว้กับตัวเองเพื่อสะดวกในการใช้
- 75 ชั้นบรรยากาศ หรือ 750,000  แรงม้า ขั้นนิวเคลียร์ฟิกชั่น ระดับขั้นนี้ ผู้บรรลุจะสามารถ แตกสลายอะตอมต่างๆๆ ให้มีขนาดเล็กลงและปล่อยพลังงานมหาศาลที่แฝงอยู่ออกมาได้ ซึ่งเป็นหลักการเดียวกับการทำระเบิดนิวเคลียร์ พลังระดับนี้หากหยั่งสำนึกถึงขีดสุดได้ สามารถแสดงผลของการทำลายล้างใน ระดับต้านสสารได้ แม้มีพลังเพียง 75 ชั้นบรรยากาศเท่านั้น( มี เพียงไจแอนชาร์คทำได้ เนื่องจากท่าไม้ตายของเขา " อัสนีปลิดเทพ" )
- 99 ชั้นบรรยากาศ หรือ 990,000 แรงม้า ขั้นนี้แม้จะเป็นขั้นก่อนถึง 1 ล้านแรงม้าเพียง 1 ชั้นบรรยากาศ แต่ก็สามารถใช้พลังได้คล้าย 1 ล้านแรงม้า คือ สามารถสร้างหลุมดำ และ สลายร่างกายแล้วคืนสภาพได้อย่างรวดเร็ว สามารถใช้เทพวิชาโดยไม่สูญเสียพลังชีวิต
- 100 ชั้นบรรยากาศ หรือ 1,000,000 แรงม้า  ขั้นนิวเคลียร์ฟิวชั่น หรือ ขั้นผลาญอัตตา ระดับนี้เป็นระดับเดียวกับดวงอาทิตย์ที่สามารถ หลอมรวมอะตอมขนาดเล็กให้มีขนาดใหญ่ได้ พลังงานที่ปลดปล่อยออกมามากมายมหาศาลเช่นเดียวดวงอาทิตย์ หากผู้บรรลุขั้นนี้ใช้พลังถึงขีดสุดมากเกินไป อาจทำลายดาวเคราะห์ทั้งดวงได้ พลังระดับ100 ชั้นบรรยากาศ จะไม่อ่อนแรงลงเมื่อสู้ไปนานๆ จะชี้ผลแพ้ชนะจากเทพวิชาเท่านั้น
จักริน พัฒน์ดำรงจิตร
นายจักริน พัฒน์ดำรงจิตร (เกิด 1 ธันวาคม พ.ศ. 2507) เป็นอดีตสมาชิกสภาผู้แทนราษฎรขอนแก่น เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 ในสังกัดพรรคไทยรักไทย ปัจจุบันสังกัดพรรคเพื่อไทย
ประวัติ
จักริน พัฒน์ดำรงจิตร เกิดเมื่อวันที่ 1 ธันวาคม พ.ศ. 2507 เป็นบุตรของนายเจริญ เจ้าของโรงแรมเจริญธานี และนางสมจิตร พัฒน์ดำรงจิตร มีพี่น้อง 4 คน สำเร็จการศึกษาบริหารธุรกิจบัณฑิต สาขาบริหารธุรกิจ มหาวิทยาลัยกรุงเทพ และบริหารธุรกิจมหาบัณฑิต สาขาบริหารธุรกิจ มหาวิทยาลัยขอนแก่น สมรสกับนางปิยะรัตน์ มีบุตร 3 คน
วอร์ลอร์ด จ้าวนักรบกลียุค
พลังสนามแม่เหล็ก
- 150 ชั้นบรรยากาศ 1,500,000 แรงม้า หรือมากกว่า ขั้นระดับต้านสสาร ขั้นนี้ยากจะมีคนบรรลุ เนื่องจากขั้นนี้พลังสนามแม่เหล็กจะทำลายสสาร หรือ สร้างสสารจากความว่างเปล่าได้ ถึงขั้นนี้มนุษย์ถึงขั้นจะเลียนแบบพระเจ้า สามารถสร้างดาวเคราะห์ขึ้นมากความว่างเปล่า หรือ ย้ายวงโคจรของดาว ตามใจชอบ(Bigbang)
จักริน พัฒน์ดำรงจิตร
งานการเมือง
อดีตเป็นสมาชิกสภาเทศบาลนครขอนแก่น ลาออกมาลงสมัครรับเลือกตั้งสมาชิกสภาผู้แทนราษฎรในปี พ.ศ. 2544 สังกัดพรรคไทยรักไทย นับจากนั้นได้รับการเลือกตั้งติดต่อกันมาทั้งหมด 4 ครั้ง
แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้คะแนนเป็นอันดับ 2 รองจากฐิตินันท์ แสงนาค​ จากพรรคอนาคตใหม่​
สมาชิกสภาผู้แทนราษฎร
จักริน พัฒน์ดำรงจิตร ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
กษาปณ์ จำปาดิบ
ประวัติ
กษาปณ์ จำปาดิบ เกิดเมื่อวันที่ 10 พฤษภาคม พ.ศ. 2512 ที่อำเภอพัฒนานิคม จังหวัดลพบุรี เริ่มเข้าสู่วงการบันเทิง โดยการถ่ายแบบลงนิตยสาร จากการแนะนำของเพื่อนที่รู้จักกับบรรณาธิการนิตยสารฉบับหนึ่ง และเริ่มมีงานโฆษณาเข้ามา เช่น รถซูซูกิ ไมโล รถจักรยานยนต์ฮอนด้าบีท แบนโรลออน ประกันภัยเอไอเอ และได้มีโอกาสเล่น มิวสิกวิดีโอ ของ นรินทร ณ บางช้าง จนได้แสดงภาพยนตร์เรื่อง มีนากะอาทิตย์ ร่วมกับ ศตวรรษ ดุลยวิจิตร, วิชุดา พินดัม และ ยาสุฮารา เรอิโกะ อดีตนักร้องวง โชโจไต
วัดปูแหล
วัดปูแหล หรือ วัดสวนแก้ว เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในบ้านปูแล ตำบลบาโร๊ะ อำเภอยะหา จังหวัดยะลา วัดแห่งนี้มีลักษณะพิเศษคือรายล้อมด้วยสวนยางพาราของชาวไทยเชื้อสายมลายูซึ่งนับถือศาสนาอิสลาม กระทั่งวันที่ 16 พฤษภาคม พ.ศ. 2554 กลุ่มขบวนการแนวร่วมปฏิวัติแห่งชาติมลายูปัตตานีได้ลอบวางระเบิดแสวงเครื่องในขณะที่พระสงฆ์กำลังออกบิณฑบาต ทำให้พระสงฆ์ที่มีเพียงสองรูปมรณภาพไป วัดแห่งนี้จึงปราศจากพระสงฆ์มาจำพรรษาและร้างลง ก่อนได้รับการฟื้นฟูขึ้นอีกครั้งใน พ.ศ. 2563
ช่วงต้น
วัดปูแหล หรือ วัดสวนแก้ว ก่อตั้งขึ้นโดยพระครูญาณวีรคุณ (ธวัธชัย าณสุโข) ผู้เชี่ยวชาญด้านการรักษาโรคร้ายด้วยวิธีพื้นบ้าน วัดแห่งนี้จึงมีชื่อเสียงไปยังต่างประเทศอยู่ในช่วงหนึ่ง และพระครูญาณวีรคุณยังเป็นผู้ก่อสร้างวัดคชศิลาวนาราม อำเภอกาบัง จังหวัดยะลา ขึ้นอีกแห่งหนึ่ง แต่ท่านก็ยังดำรงตำแหน่งเป็นเจ้าอาวาสวัดปูแหลอยู่ดังเดิม กระทั่งพระครูญาณวีรคุณมรณภาพไปด้วยความชรา คณะสงฆ์จึงนิมนต์พระสมุห์ชาตรี กนฺตรโต (ทองราช) หรือ หลวงชา เป็นรักษาการเจ้าอาวาสวัดปูแหล และมีพระวีระพงษ์ เขมวีโร (ดอกมะลิ) หรือ หลวงอ้วน ชาวจังหวัดชุมพร เป็นพระลูกวัด รวมมีพระสงฆ์จำพรรษาในวัดแห่งนี้เพียงสองรูป อย่างไรก็ตามพระสงฆ์ในวัดนี้มีศาสนสัมพันธ์อันดีกับชาวมุสลิมมาโดยตลอด
เหตุลอบวางระเบิด
เวลาประมาณ 7.00 น. ของวันที่ 16 พฤษภาคม พ.ศ. 2554 กลุ่มขบวนการแนวร่วมปฏิวัติแห่งชาติมลายูปัตตานีก่อเหตุลอบวางระเบิดรถกระบะบนถนนในหมู่บ้านบาโย หมู่ 8 ตำบลบาโร๊ะ อำเภอยะหา จังหวัดยะลา ขณะที่เจ้าหน้าที่ทหาร ร้อย ร. 1511 ฉก.ยะลา 14 กำลังนำพระสมุห์ชาตรี กนฺตรโต และพระวีระพงษ์ เขมวีโร เดินทางออกจากวัดเพื่อไปบิณฑบาต ทำให้ทหารซึ่งเป็นพลขับและชุดรักษาความปลอดภัยได้รับบาดเจ็บสามนาย แต่พระสงฆ์มรณภาพทันทีทั้งสองรูป ทำให้วัดปูแหลแปรสภาพเป็นวัดร้าง ต่อมาเจ้าหน้าที่เสียชีวิตไปไปอีกสองนาย ร่างของพระสมุห์ชาตรีถูกนำไปบำเพ็ญกุศลที่วัดยะลาธรรมาราม จังหวัดยะลา ส่วนร่างของพระวีระพงษ์ถูกนำไปบำเพ็ญกุศลที่วัดนพวงศาราม จังหวัดปัตตานี
ชาวไทยพุทธในพื้นที่รู้สึกเสียขวัญกำลังใจ โดยกล่าวว่า "...หลังเกิดเหตุระเบิด รู้สึกว่ากำลังใจที่มีน้อยอยู่แล้วเหลือน้อยเต็มที เพราะกลัวและตกใจมาก ยิ่งมาทำกับพระยิ่งรับไม่ได้..." พระครูพุทธวีรกร รองเจ้าคณะจังหวัดยะลา ฝ่ายธรรมยุต กล่าวว่า "...เหตุการณ์ที่เกิดขึ้น รู้สึกเศร้าใจ ศาสนาพุทธถูกรังแกมามาก ในหลายจังหวัดพระถูกทำร้ายจำนวนมาก ผู้ที่จะบวชเป็นพระก็ไม่มี ถ้ามาบวชก็จะอยู่แค่ 15 วัน 30 วัน ผู้ที่มาบวชเป็นทายาทของพระพุทธศาสนาลดน้อยลง ส่วนการดูแลคุ้มครองพระ ที่ผ่านมามีทหารมาดูแลแล้ว แต่ก็ดูแลไม่ได้ ทหารระวังตัวเต็มที่ พระก็ระวังตัวแต่ไม่รู้ว่าภัยจะมาเมื่อไร ไม่รู้จะทำอย่างไรเหตุการณ์ก็เกิดขึ้นบ่อย ๆ..." ขณะที่ชาวมุสลิมในพื้นที่ราว 100 คน ร่วมกันละหมาดฮายัตที่มัสยิดนูรุลฮูดา (บ้านปูแล) เพื่อแสดงความไม่เห็นด้วยกับการก่อเหตุร้ายดังกล่าว และในวันที่ 17 พฤษภาคม พ.ศ. 2554 หรือหนึ่งวันหลังเกิดเหตุ ซึ่งตรงกับวันวิสาขบูชา อันเป็นเทศกาลสำคัญของชาวพุทธ ก็ไม่มีชาวบ้านมาเวียนเทียนหรือทำบุญตักบาตรแต่อย่างใด
หลังวัดปูแหลกลายสภาพเป็นวัดร้าง หน่วยเฉพาะกิจยะลา 14 ยังคงต้องปฏิบัติภารกิจรักษาความปลอดภัยภายในวัดและพื้นที่โดยรอบต่อไป เพียงแต่ตัดภารกิจรับพระไปบิณฑบาตเท่านั้น และหน่วยเฉพาะกิจกรมทหารพรานที่ 47 (4704-4705) รับผิดชอบเรื่องการรักษาความปลอดภัย และดูแลเสนาสนะ เพื่อมิให้ถูกบุกรุก และชำรุดทรุดโทรด เพื่อให้วัดมีสภาพสมบูรณ์พร้อมที่สุด
การฟื้นฟู
มกราคม พ.ศ. 2563 ผู้แทนพิเศษของรัฐบาลเข้าร่วมประชุมเพื่อฟื้นฟูวัดปูแหล กระทั่งวันที่ 8 กุมภาพันธ์ พ.ศ. 2563 ซึ่งตรงกับวันมาฆบูชา ได้มีพระสงฆ์อาสา คือ พระชำนาญ อภิชาโน เข้ามาสืบพระศาสนาที่วัดปูแหล ถือเป็นพระสงฆ์รูปล่าสุดหลังวัดถูกทิ้งร้างไปนานถึงแปดปี
Nuvoton
ข้อมูลบริษัทโดยภาพรวม
Nuvoton มีผลิตภัณฑ์หลักคือ วงจรรวมหรือไอซี ได้แก่ ไมโครคอนโทรลเลอร์, ออดิโอไอซีหรือไอซีประยุกต์ด้านเสียง ไอซีประยุกต์ด้านระบบคลาวด์คอมพิวติ้ง และผลิตภัณฑ์การบริการรับจ้างผลิตแผ่นเวเฟอร์วงจรรวมสำหรับไอซี บริษัทมีไอซี ARM Cortex™-M0 เป็นไมโครคอนโทรลเลอร์ในตระกูล NuMicro®  เป็นที่รู้จักในด้านประสิทธิภาพการทำงานและความจุของหน่วยความจำ มีไอซีชิปในระบบคลาวด์คอมพิวติ้งซึ่งถือเป็นหัวใจสำคัญสำหรับเมนบอร์ดคอมพิวเตอร์ส่วนบุคคล คอมพิวเตอร์โน้ตบุ๊ค และคอมพิวเตอร์เซิร์ฟเวอร์ โดยมีชิปเซ็ทไอซีของ Super I/O ไอซีดูแลฮาร์ดแวร์ภายในคอมพิวเตอร์, ไอซีควบคุมพลังงาน, ไอซีรักษาความปลอดภัย Trusted Platform Module (TPM), ไอซีสำหรับคีย์บอร์ดโน้ตบุ๊ค และไอซีควบคุมฝังตัวแบบโมบายแพลตฟอร์ม (EC) สำหรับพัฒนาเป็นอุปกรณ์อิเลคทรอนิกส์เคลื่อนที่
Nuvoton ยังมีการดำเนินการผลิตแผ่นเวเฟอร์วงจรรวมขนาดหกนิ้ว ในการให้บริการแก่บริษัทต่างๆ ที่ต้องการผลิตไอซีเป็นยี่ห้อของตนเอง รวมทั้งบริการผลิตให้แก่โรงงานที่เป็นพันธมิตรกัน
กลุ่มผลิตภัณฑ์บริษัท
ผลิตภัณฑ์ของ Nuvoton ประกอบด้วย 3 กลุ่มผลิตภัณฑ์หลัก คือ (1) กลุ่มธุรกิจไอซีประยุกต์ไมโครคอนโทรลเลอร์ (2) กลุ่มธุรกิจไอซีคลาวด์คอมพิวติ้งและไอซีคอมพิวเตอร์ (3) กลุ่มธุรกิจอุตสาหกรรมการผลิต
'1. กลุ่มธุรกิจไอซีประยุกต์ไมโครคอนโทรลเลอร์] กลุ่มธุรกิจในส่วนนี้ของ Nuvoton จะดำเนินการผลิตไอซี ไมโครคอนโทรลเลอร์, ไอซีบันทึกเสียง และไอซีสังเคราะห์คำพูด เป็นหลัก โดยไอซีตระกูล NuMicro® ได้เปิดตัวครั้งแรกในเอเซียด้วยผลิตภัณฑ์ไมโครคอนโทรลเลอร์ 32 bit รุ่น ARM® Cortex™-M0 มีวัตถุประสงค์เพื่อใช้ในวงจรไมโครคอนโทรลเลอร์สำหรับงานทั่วไป โดยมีคุณสมบัติเด่นที่มีช่วงของภาคจ่ายไฟกว้าง มีการป้องกันการแทรกแทรงและการป้องกันสัญญานรบกวนสูง ซึ่งเหมาะสำหรับใช้ในการออกแบบอุปกรณ์ควบคุมในงานอุตสาหกรรม โดยอุปกรณ์เป้าหมายในการนำไปใช้ เช่น อุปกรณ์อิเล็กทรอนิกส์ทางการแพทย์, มอเตอร์ไฟฟ้ากระแสตรง หน้าจอสัมผัส อุปกรณ์เชื่อมต่อด้วย USB และอื่น ๆ ยังมีไอซีตระกูล emPowerAudio™ เป็นนวัตกรรมการออกแบบทางด้านไอซีเสียงที่ไม่เคยมีมาก่อนในด้านประสิทธิภาพ การกินพลังงานต่ำ สามารถออกแบบได้ง่ายและรวดเร็วในการสร้างผลิตภัณฑ์สู่ตลาดได้หลากหลายประเภท เช่น เครื่องเล่นดนตรีพกพา ระบบบันเทิงและข้อมูลในรถยนต์ และโทรศัพท์แบบ VoIP นอกจากนั้นไอซีกระกูล ARM Audio SoC คือ ระบบไอซีบันทึกเสียงตัวแรกที่นำเอาไอซี ChipCorder เดิม มารวมเข้ากับคุณสมบัติของไมโครคอนโทรลเลอร์คอร์ 32-bit ARM® Cortex™-M0 ดังนั้นจึงได้เป็นซิสเต็มออนชิป (SoC) ของไอซีบันทึกเสียง ISD9160 ที่ทำให้เหมาะสมต่อการการบันทึกและเล่นเสียง ในขณะที่ยังใช้พลังงานต่ำ เหมาะสำหรับประยุกต์ใช้ใน อุปกรณ์พกพาทางการแพทย์ ระบบกันขโมย และระบบขนส่งสาธารณะ อุปกรณ์อิเลคทรอนิกส์ทั่วไป รวมทั้งเครื่องเล่นดนตรีไร้สายเสียง อุปกรณ์ที่มีหน้าจอสัมผัสแบบ Capacitive เครื่องใช้ไฟฟ้าภายในบ้าน ของเล่น และ ผลิตภัณฑ์นำสมัยแนวใหม่ต่างๆ
3.กลุ่มธุรกิจการผลิต กลุ่มธุรกิจการผลิตแผ่นเวเฟอร์วงจรรวมของ Nuvoton นั้น ได้ให้บริการด้วยความหลากหลายทางการผลิตไอซีด้วยเทคโนโลยี 0.35 ถึง 0.6 ไมครอน ได้แก่ ไอซีลอจิกทั่วไป ไอซีแบบผสมสัญญาณ (อานาล็อกและดิจิตอล) ไอซีสำหรับงานแรงดันสูง ไอซีควบคุมพลังงาน หน่วยความจำแบบโปรแกรมแล้ว (Mask ROM) ไอซีฝังตัวแบบนอนโวลาไทล์" (Nonvolatile) ที่เก็บข้อมูลไว้ได้ภายในแม้ไม่มีไฟจ่าย และไอซีอื่นๆ
สถานที่ตั้งของบริษัททุกมุมโลก
เมืองซินจู่ สาธารณรัฐจีน ประเทศไต้หวัน นูโวตอนเทคโนโลยีคอร์ปอเรชั่น (สำนักงานใหญ่) ฝ่ายติดต่อ : ฝ่ายวิจัยและพัฒนา ฝ่ายการตลาด ฝ่านการผลิต และฝ่ายขาย
เมืองไทเป สาธารณรัฐจีน ประเทศไต้หวัน ฝ่ายติดต่อ : ฝ่ายขาย และฝ่ายเทคนิคส่งเสริมงานขาย
เมืองเซี่ยงไฮ้ สาธารณะรัฐประชาชนจีน นูโวตอนอิเลคทรอนิกส์เทคโนโลยีจำกัด (เซี่ยงไฮ้) ฝ่ายติดต่อ : ฝ่ายขาย และฝ่ายเทคนิคส่งเสริมงานขาย
เมืองเซิ่นเจิ้น สาธารณะรัฐประชาชนจีน นูโวตอนอิเลคทรอนิกส์เทคโนโลยีจำกัด (เซิ่นเจิ้น) ฝ่ายติดต่อ : ฝ่ายขาย และฝ่ายเทคนิคส่งเสริมงานขาย
ฮ่องกง สาธารณะรัฐประชาชนจีน นูโวตอนอิเลคทรอนิกส์เทคโนโลยีจำกัด (ฮ่องกง) ฝ่ายติดต่อ : ฝ่ายขาย
เมืองซานโฮเซ่ สหรัฐอเมริกา นูโวตอนเทคโนโลยีคอร์ปอเรชั่น (อเมริกา) ฝ่ายติดต่อ : ฝ่ายวิจัยและพัฒนา และฝ่ายขาย
เมืองเฮอร์เซอลียา ประเทศอิสราเอล นูโวตอนเทคโนโลยีอิสราเอล ฝ่ายติดต่อ : ฝ่ายวิจัยและพัฒนา
Nototanaidae
Nototanaidae เป็นวงศ์ของสัตว์พวกกุ้งกั้งปูที่อยู่ในอันดับ Tanaidacea
สกุลในวงศ์นี้ ได้แก่:
ตำบลเมืองแฝก
ตำบลเมืองแฝก เป็นตำบลที่ตั้งอยู่ทางทิศเหนือของอำเภอลำปลายมาศ จังหวัดบุรีรัมย์ ก่อตั้งเป็นตำบลเมื่อ พ.ศ. 2516 โดยแยกการปกครองจากตำบลตลาดโพธิ์ ตำบลเมืองแฝกตั้งอยู่ตามถนนสายลำปลายมาศ–คูเมือง ห่างจากที่ว่าการอำเภอลำปลายมาศ 28 กิโลเมตร ห่างจากตัวจังหวัด 30 กิโลเมตร
สภาพทั่วไป
พื้นที่ส่วนใหญ่ของตำบลเมืองแฝกเป็นที่ราบสูง เป็นที่นา และป่าละเมาะ สภาพดินเป็นดินร่วนปนทราย ลักษณะดินเป็นดินเค็ม สภาพอากาศมีอุณหภูมิเฉลี่ย 34 องศาเซลเซียส ตำบลเมืองแฝกมีอาณาเขตติดต่อ ดังนี้
อาชีพราษฎรส่วนใหญ่ทำนา ทำไร่อ้อย ปลูกหม่อน เลี้ยงไหม
หมู่บ้าน
ตำบลเมืองแฝกแบ่งพื้นที่การปกครองออกเป็น 17 หมู่บ้าน
วอลเลย์บอลชายไทยแลนด์ลีก 2010-11
วอลเลย์บอลชายไทยแลนด์ลีก 2010-11 หรือ วอลเลย์บอลชายไทยแลนด์ลีก 2554 โดยครั้งนี้จัดขึ้นเป็นครั้งที่ 6 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 4 ธันวาคม พ.ศ. 2553
โดยสโมสรที่สามารถคว้าแชมป์ได้ คือสโมสรวอลเลย์บอลเรารักชลบุรี-อี.เทค.-แอร์ฟอร์ซ
แขวงดาวคะนอง
ชื่อและประวัติ
สันนิษฐานว่าย่านดาวคะนองเป็นชุมชนมอญเมื่อสมัยต้นรัตนโกสินทร์ แต่เดิมมีตลาดน้ำวัดคลองดาวคะนอง ย่านนี้ยังมีวัดกลางดาวคนองตั้งอยู่ใกล้กับปากคลองดาวคะนอง พบพระพุทธรูปหินทราย พระพุทธรูปทรงเครื่องน้อย อุโบสถที่มีเค้าสมัยปลายกรุงศรีอยุธยาตอนปลาย เดิมชื่อวัดคือ วัดกลาง เนื่องจากทางทิศใต้ของวัดติดต่อกับคลองบ้านกลาง ซึ่งเป็นที่ตั้งของหมู่บ้านชาวมอญ ต่อมาวัดได้เพิ่มคำว่า "ดาวคนอง" เข้าไปตามสถานที่ตั้งของวัดในระหว่าง พ.ศ. 2493–2512
คำว่า คะน็อง (ခှံင်) หรือ ฮน็อง (သၞံၚ်) เป็นภาษามอญมีความหมายว่า "ดาว" ดาวคะนองจึงมีความหมายว่า "ดาวดาว" ตามทฤษฎีคำซ้อน 2 ภาษา ยังมีการสันนิษฐานว่า ชื่ออาจมาจากการที่จระเข้มาอาละวาด นิทานกลอนเรื่อง ไกรทอง โดยบุศย์ รจนา ระบุว่า ท้าวโคจรจากเมืองพิจิตรลงมาปราบจระเข้สองพี่น้อง ท้าวพันตาและพระยาพันวัง โดยแผลงฤทธิ์ฟาดน้ำกันที่ย่านนี้ ดาวคะนองยังได้รับการเอ่ยถึงใน นิราศเมืองแกลง วรรณกรรมต้นยุครัตนโกสินทร์ของสุนทรภู่
ดาวคะนองยังได้รับการตั้งชื่อเป็นภาพยนตร์ กำกับโดยอโนชา สุวิชากรพงศ์ เพราะผู้สร้างเห็นว่า เมื่อขับรถขึ้นไปทางด่วนมักจะเห็นป้ายดาวคะนองเสมอ จึงเปรียบดาวคะนองเป็นเหมือนทางผ่าน และอีกนัยยะหนึ่ง หมายถึงคน ซึ่งทุกคนก็เป็นดาวในตัวเอง โยคีเพลย์บอยก็แต่งเพลงชื่อ "ดาวคะนอง" ดาวคะนองยังอยู่ในสูตรท่องจำพยัญชนะไทย "ส เสือดาวคะนอง"
ที่ตั้งและอาณาเขต
จากข้อมูลการเปลี่ยนแปลงแขวงพื้นที่แขวงในเขตธนบุรี เมื่อ 7 พฤศจิกายน 2540 แขวงดาวคะนองตั้งอยู่ทางทิศตะวันตกเฉียงใต้ของเขตธนบุรี มีอาณาเขตติดต่อกับแขวงอื่นเรียงตามเข็มนาฬิกา ดังนี้
ประชากรศาสตร์
จากข้อมูลรายงานสถิติจำนวนประชากรและบ้าน ประจำปี พ.ศ. 2562 แขวงดาวคะนองมีบ้าน 11,881 หลัง และมีประชากรทั้งหมด 17,392 คน แบ่งเป็นชาย 8,059 คน หญิง 9,333 คน
แขวงดาวคะนองมีชุมชนแออัด 5 ชุมชน ได้แก่ ชุมชนมะนาวหวาน ชุมชนวัดดาวคะนอง ชุมชนเจริญนคร 66 ชุมชนโกวบ๊อพัฒนา และชุมชนตรอกสะพานยาว
ปลาอินทรีทะเลสาบเขมร
ปลาอินทรีทะเลสาบเขมร (Chinese seerfish, Chinese mackerel; เขมร: ត្រីស្បៃកា, ត្រីបីកា; ) เป็นปลาทะเลชนิดหนึ่งที่สามารถอาศัยในน้ำกร่อยหรือน้ำจืดได้ อยู่ในวงศ์ปลาอินทรี (Scombridae)
มีรูปร่างเพรียวยาว หัวแหลม ปากมีฟันแหลมคม ครีบหางเว้าลึก ครีบท้องและครีบหลังแหลมและมีรอยหยักไปจรดครีบหาง ชายครีบเป็นสีดำ ปลายครีบอกหรือครีบอกมนกลมไม่แหลม ลำตัวสีเทาเงินเหลือบเขียว ลำตัวไม่มีลวดลายหรือแต้มจุดเหมือนปลาอินทรีชนิดอื่น อาศัยอยู่ตามชายฝั่งมหาสมุทรแปซิฟิก ตั้งแต่สหรัฐอเมริกาแถบชายฝั่งแปซิฟิก, ญี่ปุ่น, จีน, เวียดนาม และพบบางส่วนเข้ามาอาศัยในแหล่งน้ำจืด ที่ปากแม่น้ำโขง และทะเลสาบเขมรด้วย โดยพบได้ตั้งแต่น้ำตกคอนพะเพ็งในลาวไปจนถึงจังหวัดกระแจะและพนมเปญในกัมพูชา ในประเทศไทยพบได้บ้างแถบจังหวัดจันทบุรี และมีการตกได้ที่เกาะราชาน้อย จังหวัดภูเก็ต เมื่อปลายเดือนมีนาคม ค.ศ. 2018 โดยนักตกปลานายอานนท์ แดงสวัสดิ์ น้ำหนักมากกว่า 72.5 กิโลกรัม เป็นปลากินเนื้อที่ล่าเหยื่อเป็นอาหาร ซึ่งได้แก่ ปลาและสัตว์น้ำขนาดเล็ก
มีความยาวได้ถึง 2.18 เมตร หนักได้ถึง 80 กิโลกรัม (หนักที่สุดพบ 131 กิโลกรัม เมื่อปี ค.ศ. 2006 ) นับเป็นปลาอินทรีชนิดที่มีขนาดใหญ่ที่สุด แต่มักสับสนกับปลาอินทรีญี่ปุ่น (S. niphonius) ที่พบในทะเลจีนใต้
เป็นปลาเศรษฐกิจใช้เพื่อการบริโภค ตกเป็นเกมกีฬา และเลี้ยงเป็นปลาสวยงามด้วย
สวี เจียว
สวี เจียว (徐嬌; Xú Jiāo) เป็นนักแสดงหญิงชาวจีน เธอได้รับการเปิดตัวในภาพยนตร์ตลกคนเล็กของเล่นใหญ่ โดยรับบทเป็นเด็กผู้ชาย เมื่ออายุ 10 ขวบ
จักรพรรดินิงเก็ง
อ้างอิง
449 498
กองกำลังป้องกันอิสราเอล
กองกำลังป้องกันอิสราเอล (Israel Defense Forces, IDF;  ; جيش الدفاع الإسرائيلي) หรือที่รู้จักกันในชื่อย่อว่า ซาฮาล  เป็นกองทัพของประเทศอิสราเอล ประกอบด้วยกองกำลังทั้งกองทัพบก, กองทัพอากาศ และกองทัพเรือ
กองกำลังป้องกันอิสราเอลมีการเกณฑ์ทหารทั้งชายและหญิง โดยเมื่อบุคคลหนึ่งจบการศึกษาระดับมัธยมศึกษา บุคคลดังกล่าวจะต้องเข้ารับราชการทหารทันที โดยผู้ชายจะรับราชการทหารเป็นเวลา 3 ปี ส่วนผู้หญิงจะรับราชการทหารเป็นเวลาเพียง 2 ปี
บั้งไฟ ฟิล์ม
บั้งไฟ ฟิล์ม เป็นบริษัทสร้างภาพยนตร์ บริหารงานโดย เพ็ชรทาย วงษ์คำเหลา หรือ หม่ำ จ๊กมก จากภาพยนตร์เรื่อง บอดี้การ์ดหน้าเหลี่ยม และ แหยม ยโสธร ที่ทำรายได้เกิน 100 ล้านบาท ภาพยนตร์ส่วนมากสร้างกับ สหมงคลฟิล์ม
ผู้กำกับภาพยนตร์
ฯลฯ
นักแสดงหลัก
ฯลฯ
เจิ่น จ่อง กีม
เจิ่น จ่อง กีม (Trần Trọng Kim; 1 มกราคม พ.ศ. 2426 - 2 ธันวาคม พ.ศ. 2496) เป็นนักการเมืองและนักวิชาการชาวเวียดนาม ผู้ดำรงตำแหน่งนายกรัฐมนตรีจักรวรรดิเวียดนามเป็นระยะเวลาสั้น ๆ ภายใต้การเป็นรัฐหุ่นเชิดของจักรวรรดิญี่ปุ่นในปี พ.ศ. 2488 หลังจากญี่ปุ่นได้ยึดครองเวียดนามโดยตรงจากกองกำลังฝรั่งเศสเขตวีชีในสงครามโลกครั้งที่สอง
ฮารูกิ มูรากามิ
ฮารูกิ มูรากามิ (เกิด 12 มกราคม ค.ศ. 1949 ) เป็นนักเขียนชาวญี่ปุ่น นวนิยาย เรียงความ และเรื่องสั้นของเขาติดอันดับหนังสือขายดีในญี่ปุ่นและต่างประเทศ ผลงานของเขามีการนำไปแปลเป็นภาษาต่าง ๆ กว่า 50 ภาษา และขายได้หลายล้านเล่มภายนอกประเทศญี่ปุ่น เขายังได้รับรางวัลมากมาย รวมถึงรางวัลกุนโซสำหรับนักเขียนหน้าใหม่, รางวัลวรรณกรรมไซไฟโลก, รางวัลเรื่องสั้นนานาชาติแฟรงก์โอคอนเนอร์, รางวัลฟรันทซ์คัฟคา และรางวัลเยรูซาเล็ม
มูรากามิเติบโตในโคเบะ ก่อนจะย้ายไปโตเกียวเพื่อเข้าศึกษาต่อที่มหาวิทยาลัยวาเซดะ เขาได้รับการตีพิมพ์นวนิยายเรื่องแรก สดับลมขับขาน (1979) หลังจากทำงานเป็นเจ้าของบาร์แจ๊สเล็ก ๆ เป็นเวลาเจ็ดปี ผลงานที่โดดเด่นของเขาคือ ด้วยรัก ความตาย และหัวใจสลาย (1987), บันทึกนกไขลาน (1994–95), คาฟกา วิฬาร์ นาคาตะ (2002) และ 1Q84 (2009–10) เรื่องหลังได้รับการจัดอันดับให้เป็นผลงานที่ดีที่สุดในยุคเฮเซของญี่ปุ่น (1989–2019) โดยสำรวจจากผู้เชี่ยวชาญด้านวรรณกรรมของหนังสือพิมพ์แห่งชาติ อาซาฮีชิมบุง ผลงานของเขาคลอบคลุมหลากหลายแนว ซึ่งรวมถึงบันเทิงคดีแนววิทยาศาสตร์, จินตนิมิต และอาชญกรรม และกลายเป็นที่รู้จักจากการใช้องค์ประกอบสัจนิยมมหัศจรรย์ เว็บไซต์ทางการของเขาระบุว่าเรย์มอนด์ แชนด์เลอร์, เคิร์ต ฟอนเนกุต และริชาร์ด โบรติแกน เป็นแรงบันดาลใจสำคัญในผลงานของเขาและยกให้คาสึโอะ อิชิงูโระ, คอร์แม็ค แม็คคาร์ธี และด๊าก โซลสตัด เป็นนักเขียนคนโปรดของเขาในปัจจุบัน มูรากามิยังได้ตีพิมพ์รวมเรื่องสั้นอีกห้าเรื่อง รวมถึงผลงานล่าสุดของเขาอย่าง สรรพนามบุรุษที่หนึ่ง (2020) และผลงานสารคดีอย่าง อันเดอร์กราวด์ (1997) ซึ่งได้รับแรงบันดาลใจมาจากการสัมภาษณ์ผู้ตกเป็นเหยื่อในการโจมตีซับเวย์โตเกียวด้วยซาริน และ เกร็ดความคิดบนก้าววิ่ง เป็นชุดเรียงความส่วนตัวเกี่ยวกับประสบการณ์ของเขาในฐานะนักวิ่งมาราธอน
นวนิยายของเขาทำให้เกิดการแบ่งขั้วระหว่างนักวิจารณ์วรรณกรรมและผู้อ่าน บางครั้งเขาถูกวิจารณ์จากสถาบันวรรณกรรมญี่ปุ่นว่าไร้ซึ่งความเป็นญี่ปุ่น ซึ่งทำให้มูรากามิหวนรำลึกว่าเขาเป็น "แกะดำในโลกวรรณกรรมญี่ปุ่น" ในขณะเดียวกัน มูรากามิได้รับการนิยามโดยแกรี ฟิสเกตจอน บรรณาธิการใน ดิเอลลิแฟนท์แวนิชส์ (1993) ว่าเป็น "นักเขียนที่ไม่ธรรมดาอย่างแท้จริง" ส่วนสตีเวน พูล แห่งหนังสือพิมพ์ เดอะการ์เดียน ยกย่องเขาให้อยู่ในบรรดา "นักประพันธ์ผู้ยังมีชีวิตอยู่ที่ยิ่งใหญ่ที่สุดในโลก"
ชีวประวัติ
มูรากามิเกิดในเกียวโต ประเทศญี่ปุ่น ช่วงเบบีบูมกลางคริสต์ศตวรรษที่ 20 และเติบโตในนิชิโนมิยะ, อาชิยะ และโคเบะ เขาเป็นบุตรคนเดียวของครอบครัว พ่อของเขาเป็นบุตรของนักบวชในศาสนาพุทธ ส่วนแม่เป็นบุตรของพ่อค้าจากเมืองโอซากะ ทั้งคู่เป็นอาจารย์สอนวรรณกรรมญี่ปุ่น พ่อของเขามีส่วนร่วมในสงครามจีน–ญี่ปุ่นครั้งที่สอง ซึ่งได้รับความบอบช้ำทางจิตใจอย่างหนัก จนส่งผลกระทบต่อมูรากามิด้วย
ไตรภาคมุสิก
มูรากามิเริ่มเขียนนิยายเรื่องแรก สดับลมขับขาน ในปี 1979 เมื่อเขามีอายุได้ 29 ปี โดยได้รับแรงบันดาลใจอย่างฉับพลันและไม่คาดฝันมาจากการบรรยากาศในการนั่งชมการแข่งขันเบสบอลรายการหนึ่ง เขาใช้เวลาเขียนนวนิยายเรื่องนี้อยู่สองสามเดือน โดยใช้เวลาว่างหลังจากปิดร้านในการเขียน หลังจากเขียนเสร็จ เขาได้ส่งผลงานเรื่องนี้เข้าประกวดและได้รับรางวัลที่หนึ่ง ความสำเร็จตั้งแต่เรื่องแรกนี่เอง ที่เป็นแรงผลักดันให้เขาเขียนหนังสือเรื่อยมา โดยในปีถัดมา เขาได้ตีพิมพ์นิยายชื่อ พินบอล, 1973 และตีพิมพ์ แกะรอยแกะดาว ในปี 1982 ซึ่งทั้งหมดก็ประสบความสำเร็จอย่างงดงาม นอกจากนี้ หนังสือทั้งสามเรื่องยังได้รวมตัวกันขึ้นเป็นไตรภาคที่มีชื่อว่า "ไตรภาคแห่งมุสิก" (鼠三部作) โดยมีตัวละครเชื่อมโยงทั้งสามเรื่องเข้าด้วยกัน อย่างไรก็ตาม ต้นฉบับที่แปลเป็นภาษาอังกฤษของนิยายสองเรื่องแรกของมูรากามินั้นได้ขาดตลาดไปนานแล้ว เนื่องจากเขาเห็นว่ามันไม่ดีพอที่จะได้รับการพิมพ์เพิ่มนั่นเอง
การเดินทางไปสู่การเป็นนักเขียนผู้โด่งดัง
ในปี 1985 มูรากามิตีพิมพ์ผลงานชื่อ แดนฝันปลายขอบฟ้า ซึ่งเริ่มแสดงออกถึงองค์ประกอบที่เป็นเอกลักษณ์เฉพาะตัวซึ่งปรากฏแต่ในงานเขียนของเขา อันได้แก่เรื่องราวสุดโต่งเหนือจินตนาการนั่นเอง
มูรากามิเริ่มมาโด่งดังในระดับชาติในปี 1987 เมื่อเขาตีพิมพ์กับหนังสือเรื่องใหม่ที่ชื่อ ด้วยรัก ความตาย และหัวใจสลาย ซึ่งมียอดจำหน่ายกว่าล้านเล่มในญี่ปุ่น ทำให้มูรากามิกลายเป็นหนึ่งในนักเขียนที่มีชื่อเสียงที่สุดคนหนึ่งในประเทศ แต่นั่นกลับเป็นเหตุผลให้เขาเดินทางออกนอกประเทศ
ในปี 1986 มูรากามิตัดสินใจเดินทางท่องเที่ยวไปทั่วยุโรป ก่อนที่จะไปใช้ชีวิตอยู่ที่ สหรัฐอเมริกา ระหว่างที่มูรากามิใช้ชีวิตเป็นอาจารย์อยู่ที่มหาวิทยาลัยในอเมริกานั้น เขาก็มีผลงานออกมาอีกสองเรื่อง คือ เริงระบำแดนสนธยา (ダンス・ダンス・ダンス) ซึ่งเป็นภาคต่อของไตรภาคมุสิก และ การปรากฏตัวของหญิงสาวในคืนฝนตก (国境の南、太陽の西)
ในปี 1994 มูรากามิได้ส่งผลงานชื่อ บันทึกนกไขลาน (ねじまき鳥クロニクル) ออกสู่สายตานักอ่าน และนวนิยายเรื่องนี้ก็ได้รับการยกย่องว่าเป็นนวนิยายเรื่องที่ดีที่สุดของเขาอีกด้วย ระหว่างนี้เองที่ญี่ปุ่นต้องเผชิญกับโศกนาฏกรรมแผ่นดินไหวที่โกเบ และเหตุการณ์ก่อการร้ายโดยใช้แก๊สโจมตีรถไฟใต้ดินของสาวกนิกายโอม ชินริเคียว ซึ่งหลังจากที่เขากลับมาที่ญี่ปุ่น เขาก็ได้เขียนสารคดีและรวมเรื่องสั้นเกี่ยวกับสองเหตุการณ์ดังกล่าว ภายใต้ชื่อ อันเดอร์กราวด์ (アンダーグラウンド) ซึ่งเป็นสารคดี และ อาฟเตอร์เดอะเควก ซึ่งเป็นรวมเรื่องสั้น
นอกจากนี้เรื่องสั้นที่เขาเขียนระหว่างปี 1983 ถึง 1990 นั้นได้รับการรวมเล่มเป็นหนังสือชื่อ The Elephant Vanishes (象の消滅) และมูรากามิยังได้แปลผลงานของนักเขียนที่เขาชื่นชอบมากมายเป็นภาษาญี่ปุ่นอีกด้วย
ผลงานล่าสุด
ผลงานนวนิยายขนาดสั้นชื่อ รักเร้นในโลกคู่ขนาน (スプートニクの恋人) ได้ถูกตีพิมพ์ในปี 1999 และผลงาน คาฟกา วิฬาร์ นาคาตะ (海辺のカフカ) ถูกตีพิมพ์ในปี 2002 และถูกแปลเป็นภาษาอังกฤษในปี 2005 โดยผลงานแปลเป็นภาษาอังกฤษจากผลงานเรื่องล่าสุดของเขาที่ชื่อ ราตรีมหัศจรรย์ ก็ออกวางจำหน่ายในปี 2007 นอกจากนี้เขายังมีผลงานรวมเรื่องสั้นที่ผสมผสานระหว่างผลงานเรื่องสั้นที่เขาเขียนในช่วงปี 80 กับผลงานเรื่องสั้นล่าสุดตีพิมพ์ภายใต้ชื่อ Blind, Willow, Sleeping Woman (めくらやなぎと眠る女) ก็ได้ออกวางจำหน่ายในเดือนสิงหาคม 2006 มูราคามิได้ตีพิมพ์ เกร็ดความคิดบนก้าววิ่ง (走ることについて語るときに僕の語ること) ซึ่งเป็นความเรียงกึ่งบันทึก เมือปี 2007 โดยได้แปลเป็นภาษาอังกฤษในปี 2008 และเป็นภาษาไทยในปี 2009
นวนิยายเรื่องใหม่จาก มูราคามิ: 1Q84
ฮารูกิ มูราคามิ ได้ออกผลงานนวนิยายเรื่องยาวอีกครั้งในปี 2009 ชื่อ 1Q84 โดยมีแผนที่จะออกทั้งหมด 3 เล่ม เล่ม 1 และเล่ม 2 ออกวางจำหน่ายฉบับภาษาญี่ปุ่นเมื่อเดือนพฤษภาคม 2009 ส่วนเล่มที่ 3 ออกจำหน่ายในเดือนเมษายน 2010 ส่วนฉบับแปลภาษาอังกฤษของ 1Q84 เล่ม 1-2 นั้นมีกำหนดการวางจำหน่ายในเดือนกันยายน 2011 โดยสำนักพิมพ์แรนดอมเฮาส์ ได้กำหนดผู้แปลไว้เรียบร้อยแล้ว โดย Jay Rubin จะแปลเล่ม 1 และ 2 ส่วนเล่ม 3 นั้นจะเป็นหน้าที่ของ Philip Gabriel สำหรับฉบับแปลภาษาไทย สำนักพิมพ์กำมะหยี่ได้ลิขสิทธิ์การแปลเล่ม 1-2 และ 3 เรียบร้อยแล้ว โดยจะเป็นการแปลจากต้นฉบับภาษาญี่ปุ่น
ข้อวิพากษ์วิจารณ์
ผลงานของมูรากามิมักถูกวิจารณ์ว่าเป็น วรรณกรรมป๊อปที่มีอารมณ์ขันและเรื่องราวเหนือธรรมชาติ ในขณะเดียวกันก็สะท้อนความรู้สึกแปลกแยก โดดเดี่ยว และการโหยหาความรักในทางที่สามารถเข้าถึงผู้อ่านในอเมริกา ยุโรป และเอเชียตะวันออกได้ งานของมูรากามิมักกล่าวถึงการที่ญี่ปุ่นหมกมุ่นในลัทธิทุนนิยม ความว่างเปล่าทางจิตใจของผู้คนรุ่นเดียวกับเขา และผลกระทบด้านลบทางจิตใจของญี่ปุ่นที่ทุ่มเทให้กับงาน งานของเขาวิพากษ์วิจารณ์ความตกต่ำของคุณค่าความเป็นมนุษย์ และการขาดการติดต่อระหว่างผู้คนในสังคมทุนนิยมของญี่ปุ่น
รวมเรื่องสั้น
หมายเหตุ: หนังสือรวมเรื่องสั้นเหล่านี้เป็นรายการเฉพาะเล่มที่ได้รับการแปลภาษาไทยแล้วเท่านั้น งานเรื่องสั้นของมูรากามิยังมีอีกมากมายที่ยังไม่ได้แปลเป็นภาษาไทย
แหล่งข้อมูลอื่น
1949
ประเทศกานาในโอลิมปิกฤดูร้อน 2016
ประเทศกานา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติกานาได้ส่งทีมนักกีฬาที่ผ่านการคัดเลือกทั้งหมด 14 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
ภาราดา ชัชวาลโชติกุล
ภาราดา ชัชวาลโชติกุล (เกิด 13 ตุลาคม พ.ศ. 2539) ชื่อเล่น เฟิร์ส เป็นนักแสดง นักร้อง นายแบบชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ
เข้าวงการจากประกวด Thailand’s Most Famous ขวัญใจไทยแลนด์ โดยได้รับรางวัลชนะเลิศและได้เซ็นสัญญาเป็นนักแสดงสังกัด สถานีโทรทัศน์ไทยทีวีสีช่อง 3 นอกจากนี้ยังเคยเป็นเดนซ์เซอร์ใน งานคอนเสิร์ต AF6   งานคอนเสิร์ต วี แคร์ (ของเบิร์ด ธงไชย แม็คอินไตย์)   งานคอนเสิร์ต This is it (ไมเคิล แจ็คสัน)
ซีรีส์
ตอน เมื่อรักฉันผิด ||rowspan = "2" align="center"| แทน ตอน เมื่อรักฉันผิด 2 ตอน แม่สื่อ ||align="center"|หมี
หมาจิ้งจอกเบงกอล
สำหรับหมาจิ้งจอกชนิดอื่นที่พบในอินเดีย ดูที่: หมาจิ้งจอกอินเดีย
หมาจิ้งจอกเบงกอล หรือ หมาจิ้งจอกอินเดีย (Bengal fox, Indian fox; ) หมาจิ้งจอกชนิดหนึ่ง ที่พบได้ในประเทศอินเดียและใกล้เคียง นับว่าเป็นหมาจิ้งจอกแท้
หมาจิ้งจอกเบงกอล จัดเป็นสัตว์เฉพาะถิ่นที่พบได้ในประเทศอินเดียและปากีสถาน และตอนใต้ของบังกลาเทศ รวมถึงเนปาล เป็นหมาจิ้งจอกขนาดเล็ก มีขนสีเทา หัวและลำตัวรวมกันมีความยาวประมาณ 46 เซนติเมตร หางยาวเป็นพวงประมาณ 25 เซนติเมตร ปลายหางเป็นสีดำ น้ำหนักตัว 2.3–4.1 กิโลกรัม กินอาหารได้หลากหลายตั้งแต่ สัตว์ฟันแทะ, สัตว์เลื้อยคลาน, ปู, ปลวก, แมลง, นกขนาดเล็ก และผลไม้
เป็นสัตว์ขี้อาย มีความว่องไวปราดเปรียว พบได้ในเขตอุทยานแห่งชาติต่าง ๆ ในอินเดีย เช่น ลิตเติลเรนน์ออฟคุตช์ และเขตรักษาพันธุ์ลาป่าอินเดีย
เรือบรรทุกเครื่องบินชั้นเล็กซิงตัน
เรือบรรทุกเครื่องบินเล็กซิงตัน (Lexington class aircraft carrier) เป็นเรือบรรทุกเครื่องบินของกองทัพเรือสหรัฐอเมริกา มีด้วยกันสองลำ คือ ยูเอสเอส เล็กซิงตัน (CV-2) และยูเอสเอส ซาราโตกา (CV-3) เป็นเรือบรรทุกเครื่องบินชุดแรกของสหรัฐที่ได้เข้าประจำการ และออกปฏิบัติการจริง (ไม่นับ ยูเอสเอส แลงลีย์ (CV-1) ที่เป็นเรือทดลอง และถูกดัดแปลงเป็นเรือบรรทุกเครื่องบินทะเล)
เรือบรรทุกเครื่องบินในชั้นนี้ เดิมถูกออกแบบให้เป็นเรือลาดตระเวนประจัญบาน (battlecruiser) ได้รับวางกระดูกงูตั้งแต่ช่วงปี 1921-1922 มีทั้งสิ้น 6 ลำ ในชั้น "เรือลาดตระเวนประจัญบานชั้นเล็กซิงตัน" ระวางขับน้ำ 43,500 ตัน ได้แก่
สืบเนื่องจากสนธิสัญญาวอชิงตัน ที่กำหนดให้สหรัฐมีกองกำลังทางเรือได้ไม่เกิน 135,000 ตัน ทำให้การสร้างเรือจำนวน 4 ลำ คือ คอนสเตลเลชัน เรนเจอร์ คอนสติติวชัน และยูไนเต็ด สเตตส์ ถูกระงับ ส่วนยูเอสเอส เล็กซิงตัน และยูเอสเอส ซาราโตกา ถูกดัดแปลงเป็นเรือบรรทุกเครื่องบิน มีระวางขับน้ำ 36,000 ตัน พร้อมกับเปลี่ยนรหัส จาก CC-1 เป็น CV-2 และ CC-3 เป็น CV-3 ตามลำดับ
เรือยูเอสเอส เล็กซิงตัน (CV-2) อัปปางลงในการรบที่ทะเลคอรัล เมื่อวันที่ 8 พฤษภาคม 1942 ส่วนยูเอสเอส ซาราโตกา (CV-3) ถูกใช้เป็นเป้าการทดลองระเบิดนิวเคลียร์ ในปฏิบัติการครอสโรดส์ ที่หมู่เกาะบิกินี เมื่อวันที่ 25 กรกฎาคม 1946
007 เจาะดวงตาเพชฌฆาต
007 เจาะดวงตาเพชฌฆาต (For Your Eyes Only) เป็นภาพยนตร์แนวสายลับฉายเมื่อปี ค.ศ. 1981 เป็นภาพยนตร์เรื่องที่สิบสองใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ แสดงนำโดย โรเจอร์ มัวร์ รับบทเป็น เจมส์ บอนด์ สายลับเอ็มไอ6 ครั้งที่ห้า เป็นการกำกับครั้งแรกของ จอห์น เกลน ซึ่งเคยทำหน้าที่เป็นผู้ตัดต่อภาพยนตร์และผู้กำกับกองสองในภาพยนตร์บอนด์สามเรื่องก่อนหน้านี้
บทภาพยนตร์เขียนโดย ริชาร์ด เมบอมและไมเคิล จี. วิลสัน โดยนำตัวละครและองค์ประกอบเนื้อเรื่องจากสองเรื่องสั้นในหนังสือรวมเรื่องสั้น ฟอร์ยัวร์อายส์โอนลี ของ เอียน เฟลมมิง เมื่อปี ค.ศ. 1960 ได้แก่ ฟอร์ยัวร์อายส์โอนลี และ "ริซิโก" ในภาพยนตร์ บอนด์พยายามตามหาระบบควมคุมขีปนาวุธ โดยเขาได้เข้าไปพัวพันกับนักธุรกิจชาวกรีกและ มารีนา แฮฟล็อก ผู้หญิงที่ต้องการล้างแค้นให้กับพ่อแม่ของเธอซึ่งถูกฆาตกรรม องค์ประกอบในบทภาพยนตร์บางส่วนได้รับแรงบันดาลใจจากนวนิยาย ลิฟแอนด์เล็ตดาย, โกลด์ฟิงเกอร์ และ ออนเฮอร์แมจิสตีส์ซีคริตเซอร์วิซ
เรื่องย่อ
เจมส์ บอนด์ (Roger Moore) ต้องตามหาอุปกรณ์ที่ชื่อว่า ATAC ซึ่งมันเป็นเครื่องควบคุมการยิงขีปนาวุธ ถ้าบอนด์หาไม่เจอแล้วของตกไปอยู่ในมือคนผิดขึ้นมา เรื่องเลวร้ายต้องเกิดขึ้นอย่างแน่นอน ซึ่งการผจญภัยครั้งนี้ก็นำบอนด์ไปพบกับ เมลีน่า เฮฟล็อก (Carole Bouquet ) สาวชาวกรีกที่สวยและเข้มแข็ง ที่กำลังหาร่องรอยคนฆ่าพ่อแม่ของเธอ บอนด์ก็ต้องปกป้องเธอพร้อมทั้งร่วมมือกับเธอในการตามหาคนร้ายตัวจริง เพราะเป็นไปได้ว่า คนที่ฆ่าพ่อแม่เธอและคนที่หาทางชิงเครื่อง ATAC ไปนั้นจะเป็นคนเดียวกัน
รัฐธรรมนูญแห่งปรัสเซีย (พ.ศ. 2463)
รัฐธรรมนูญแห่งปรัสเซีย (Verfassung von Preußen), เป็นรัฐธรรมนูญ ของรัฐอิสระแห่งปรัสเซีย ประกาศใช้ร่างรัฐธรรมนูญฉบับนี้เมื่อวันที่ 30 พฤศจิกายน ค.ศ. 1920
จังหวัดมัสบาเต
จังหวัดมัสบาเต (มัสบาเต: Probinsya san Masbate; ฮีลีไกโนน: Kapuoran sang Masbate; เซบัวโน: Lalawigan sa Masbate; บีโคล: Probinsya kan Masbate; Lalawigan ng Masbate) เป็นจังหวัดเกาะในประเทศฟิลิปปินส์ ตั้งอยู่เกือบกึ่งกลางของประเทศ เมืองหลักได้แก่มัสบาเตซิตี จังหวัดประกอบด้วยสามเกาะหลัก ได้แก่ เกาะมัสบาเต, เกาะตีเคา และเกาะบูรีอัส
มัสบาเตอยู่บริเวณจุดเชื่อมต่อของเกาะวิซายัสและเกาะลูซอน สำหรับในแง่ของการปกครอง มัสบาเตจะอยู่ในเขตบีโคลของหมู่เกาะลูซอน แต่จะมีความสัมพันธ์แน่นแฟ้นกับกลุ่มเกาะวิซายัสมากกว่า
ทรงคล้ายทรงกลมแบนข้าง
ทรงคล้ายทรงกลมแบนข้าง (prolate spheroid) เป็นทรงคล้ายทรงกลมที่มีแกนเชิงขั้วยาวกว่าเส้นผ่านศูนย์กลางบริเวณเส้นศูนย์สูตร ซึ่งมีลักษณะแตกต่างจากทรงคล้ายทรงกลมแบนขั้ว
สมบัติ
ทรงคล้ายทรงกลมแบนข้างมีพื้นที่ผิว หาได้จากสูตร
ปริมาตรของทรงกลมแบนข้างสามารถคำนวณได้จากสูตร
Esferoide prolato
โดราเอมอน ตอน ตะลุยแดนมหัศจรรย์
โดราเอมอน ตอน ตะลุยแดนมหัศจรรย์ เป็นโดราเอมอนฉบับภาพยนตร์การ์ตูนเรื่องยาว มีความยาวทั้งสิ้น 91 นาที ภาพยนตร์ชุดนี้ถือเป็นตอนที่ 3 ของโดราเอมอนฉบับภาพยนตร์ ออกฉายครั้งแรกในประเทศญี่ปุ่นเมื่อวันที่ 13 มีนาคม ค.ศ. 1982
รัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2549
กระบวนการร่าง
คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (คปค.) ได้แต่งตั้งทีมงานนักกฎหมายเพื่อร่างรัฐธรรมนูญฉบับชั่วคราวนี้ ซึ่งเริ่มต้นประกอบด้วยมีชัย ฤชุพันธุ์ ซึ่งเป็นผู้ร่างรัฐธรรมนูญหลายฉบับ, บวรศักดิ์ อุวรรณโณ และวิษณุ เครืองาม แต่หลังการประกาศชื่อ สองคนนี้ได้ลาออกเนื่องจากได้รับเสียงวิจารณ์ว่าเคยร่วมงานกับขั้วอำนาจเก่าของรัฐบาลทักษิณ ชินวัตร
ภายหลังนายมีชัยได้ลาออกจากการเป็นหัวหน้าทีมร่างรัฐธรรมนูญ โดย คปค. ได้แต่งตั้งจรัญ ภักดีธนากุล ซึ่งในช่วงนั้นดำรงตำแหน่งเลขาธิการประธานศาลฎีกา ทำหน้าที่แทน
กันด๊าม กันดั้ม
กันด๊าม กันดั้ม เป็นการ์ตูนญี่ปุ่นแบบสี่ช่องจบ แต่งโดย ฮิเดกิ โอวาดะ ลงตีพิมพ์ในนิตยสารกันดั้มเอซรายเดือน ตั้งแต่ปี พ.ศ. 2544 จนถึงปัจจุบัน และมีฉบับรวมเล่มออกมาแล้ว 2 เล่ม เนื้อหาหลักในเรื่องเป็นการล้อเลียนภาพยนตร์อนิเมะ โมบิลสูทกันดั้ม แบบตลกขบขัน